paragraph_text: Bosonogost je uobičajena pojava u zemljama u razvoju, dok je mnogo rjeđa u industrijaliziranim zemljama, što se obično tumači nepovoljnom klimom, zdravstvenim rizicima, društvenim tabuima, modom i pritiskom okoline. Bosonogost - u slučajevima kada nije rezultat specifičnih okolnosti ili nečijeg siromaštva - se tada prakticira uglavnom iz vjerskih i svjetonazorskih razloga, a tradicionalno se smatra izrazom pobožnosti, asketizma, skromnosti, nevinosti ili povezanosti s prirodom.